Arnold Schwarzenegger u rodnoj Austriji posjetio muzej posvećen njegovim uspjesima
Bivši guverner Californije, koji je bio i slavni bodybuilder i glumac, rekao je da 'poruka muzeja glasi - svatko može uspjeti u životu'
Neki od izložaka su iz njegove mladosti – poput prvih utega s kojima je sedamdesetih godina prošlog stoljeća vježbao da bi postao bodybuilder. Neki su vezani s njegovom političkom karijerom, na primjer – radni stol iz guvernerske rezidencije u Californiji. Bivši guverner Californije i filmski glumac Arnold Schwarzenegger u posjetu mjestu Thal u Austriji, gdje je rođen. U muzeju koji mu je posvećen, Schwarzenegger je otkrio brončani kip – samoga sebe. Muzej se nalazi u kući u kojoj je popularni glumac i političar odrastao. Neki od izložaka su iz njegove mladosti – poput prvih utega s kojima je sedamdesetih godina prošlog stoljeća vježbao da bi postao bodybuilder. Neki su vezani s njegovom političkom karijerom, na primjer – radni stol iz guvernerske rezidencije u Californiji. U prigodnom govoru, Arnold Schwarzenegger je rekao da je poruka muzeja – da svatko može uspjeti u životu. Arnold Schwarzenegger postao je prvo poznat kao bodybuilder. Nakon toga bio je glumac. Najveće je uspjehe postigao u serijalima Conan i Terminator. Postao je američki državljanin i oženio se za Mariu Shriver iz obitelji Kennedy. Za guvernera Californije izabran je 2003. i služio je dva mandata, do početka ove godine. Nedavni pokušaj da se vrati filmu ponešto je zasjenio njegov razvod.